als_Latn dik_Latn sag_Latn
Kryetari i Partisë Social Demokrate, Skënder Gjinushi, ka deklaruar se në zgjedhjet lokale partia që ai përfaqëson nuk do të jetë pjesë e koalicionit me Partinë Socialiste. Në një intervistë për televiyionin TemA, ai theksoi se PSD nuk mund të bëjë marrëveshje me PS-në, pasi ende nuk është respektuar marrëveshja e bërë gjatë zgjedhjeve të përgjithshme në vitin 2013.
Zoti Gjinushi, në zgjedhjet lokale PSD do të garojë e vetme apo do të jetë pjesë e koalicionit me PS?
Ne po përgatitemi sreiozisht për të arritur përfaqsimin tonë sa më tëmirë. PSD është jashtë qeverie ka një përvojë negative nga bashkëpunimi i 2013 në raport me PS-në, sepse nuk u zbatua ajo për të cilën ishte rënë dakord para zgjedhjeve dhe pas zgjedhjeve. Për të pasur një bashkëpunim duhen dy palët, kur njëra palë nuk dëshiron atëherë nuk pala tjetër duhet ti bëjë vetë llogaritë. Nuk ka koalicion me PS-në sepse nuk ka bashkëqeverisje, kjo është zgjedhje e PS-së nuk është zgjedhja jonë. PSD është e vetmja parti e cila nuk ka qeverisur me kundërshtarët. Berisha ka qeverisur me të gjithë ish kundërshtarët, me tgë gjitha ish partitë e majta. E vetmja Parti që ndenjti në opozitë për 8 vjet sëbashku me PS-në. Ne nuk kemi preferuar të bëhemi pjesë e pazareve politike. Ne përfaqësojmë të ,ajtën edhe pse nuk jemi pjesë e qeverisë.
Si e shihni qeverisjen e majtë gjatë këtyre 18 muajve?
Çdo qeveri vlerësohet në raport me atë çfarë ka bërë dhe çfarë duhet të bënte. Qeveria e sotme është në parametrat e pritshme. Pas një super krize në të cilën u mor Shqipëria, pas piramidave më të rrezikëshme se të 97 që la qeveria e PD-së, pasi kjo është mënyra se si qeveris pd, krijon borxhe hap gopa të mëdha financiare për tu pasuruar. Në 97 kishim firmat piramidale, sot ka lënë KESH-in, naftën krizën me CEZ, borxhin ndaj biznesit. Prandaj mund të themi që në vija të përgjithshme kjo qeveri ka futur shtetin në rrugën e duhur. PSD e pati thënë dhe më para se me largimin e qeverisë Berisha do të merrej edhe statusi kandidat, dhe ashtu ndodhi. Shqipëri i ka hyrë sërish rrugës së rritjes ekonomike. Pra e përgjithshmja është pozitive. Ku janë gabimet? Nuk duhet të shlyeshin të gjitha borxhet menjëherë, nuk duhet ta kishte marrë këtë barrë, po siç është dhe mbledhja e të gjitha lekëve të KESH-it, duhet të ishte shtrirë në kohë. Reforma administrative ku mazhoranca nën presionin e ndërkombëtarëve dhe të opozitës ka deformuar qëllimin e ligjit të ri. Ligji i ri nuk është për të mbrojtur administratën që ishte por për të reformuar administratën, nëse ky ligj do të ishte bërë për të betonizuar administratën e shkuar atëherë mjerë ne. Ajo administratë na çoi në krizë, atëherë si mundet që pa pastrime serioze të garantohet rilindja. Problemi i dytë lufta kundër korrupsionit. Berisha e ligjëroi korruspioni, përshembull në të gjitha zonat ku nuk paguhej energjia votohej PD. Pra duhen ndëshuar ata që krijuan këtë realitet dhe jo njerëzit e thjeshtë. Pra nuk duhet goditur vetëm poshtë, është si puna e pemëve. Që të zhukësh korrupsionin duhen prerë rrënjët jo degët.
Po për ngërçin institucional mes presidentit dhe kryeministri, cili është opinioni juaj?
Kemi një president jokonsensual, kemi një presidedent që është vënë nga Partia Demokratike. Po të funksionojë jashtë presionit Gjykata Kushtetuese, dhe Gjykata e lartë atëherë gjyqësore vihet në binarë. Me një president politik nuk garantohet bashkëqeverisja, nuk mnund të garantohet balancimi dhe funksionimi i institucioneve të pavarura.
als_Latn als_Latn als_Latn als_Latn als_Latn als_Latn als_Latn